জগদীশ চন্দ্র বসু
স্যার জগদীশ চন্দ্র বসু (নভেম্বর ৩০, ১৮৫৮ – নভেম্বর ২৩, ১৯৩৭) একজন বাঙালি পদার্থবিদ, উদ্ভিদবিদ ও জীববিজ্ঞানী এবং প্রথম দিকের একজন কল্পবিজ্ঞান রচয়িতা। তাঁর গবেষণা ফলে উদ্ভিদবিজ্ঞানকে সমৃদ্ধ করে তোলে এবং ভারতীয় উপমহাদেশে ব্যবহারিক ও গবেষণাধর্মী বিজ্ঞানের সূচনা করে। ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স তাঁকে রেডিও বিজ্ঞানের জনক বলে অভিহিত করে।
সুভাষ চন্দ্র বসুর মৃত্যু
এই দুটো কারণে, যখন সুভাষ চন্দ্রের মৃত্যুর খবর এল, আইএনএ-এর অনেকে এটা বিশ্বাস করতে অস্বীকার করে এবং তাদের অবিশ্বাস বিপুল জনতার মধ্যে ছড়িয়ে দিতে সক্ষম হয়।আইএনএ-তে এই সন্দেহবাদের উৎস হলেন সম্ভবত সুভাষ চন্দ্রের প্রবীণ আধিকারিক জে আর ভোঁসলে। ভোঁসলে, অন্যান্য প্রবীণ আধিকারিকদের মতো নয়, সুভাষ চন্দ্রের চূড়ান্ত পরিকল্পনা আড়াল করে রাখতেন, অংশত কারণ তিনি তখন ব্রিটিশের একজন এজেন্ট হয়ে গিয়েছেন। যখন জেনারেল ইসোদাসহ এক জাপানি প্রতিনিধিদল ১৯ অগস্ট, ১৯৪৫, তারিখে সংবাদটা যাচাই এবং সহমর্মিতা জানাতে ভোঁসলের সঙ্গে সাক্ষাত করেন, তিনি তাঁর উত্তরে ইসোদাকে বলেন যে, সুভাষ চন্দ্রের মৃত্যু হয়নি, বরং তাঁর অনুপস্থিতিকে সামাল দিয়েছিলেন। এমনকি মোহনদাস করমচাঁদ গান্ধি তাড়াহুড়ো করে বলেন যে, তিনি বিমান দুর্ঘটনা সম্পর্কে সন্দিহান, কিন্তু বেঁচে ফেরা ভারতীয়, হাবিবুর রহমানের সঙ্গে সাক্ষাত করার পর তাঁর মত বদল করেন।১৯৪০-এর মতো ১৯৪৫ খ্রিস্টাব্দেও দীর্ঘ সময় সুভাষ চন্দ্র সম্পর্কে ঘটনাবলির গুজব ছড়ায়, হয় তিনি সোভিয়েত-অধিকৃত মাঞ্চুরিয়ায় সোভিয়েত সেনাবাহিনীর একজন বন্দি ছিলেন, নতুবা তিনি সোভিয়েত সেনাবাহিনীর সঙ্গে সহযোগিতা করে লুকিয়ে গিয়েছেন। আজাদ হিন্দ ফৌজের মহিলা দল ঝাঁসির রানি বাহিনী-এর লক্ষ্মী স্বামীনাথন, পরবর্তীকালে লক্ষ্মী সায়গল, ১৯৪৬ খ্রিস্টাব্দের বসন্তে বলেন যে, তাঁর মনে হয় সুভাষ চন্দ্র চিনে ছিলেন। অনেক গুজবে বলা হয় সুভাষ চন্দ্র তাঁর দিল্লি অভিযানের চূড়ান্ত প্রস্তুতি নিচ্ছেন। সেই সময় এমনই ছিল যে সুভাষ চন্দ্রকে মানুষ দেখেছেন বলে বলা হয়, একজন দর্শক দাবি করেন, "তিনি বোম্বে এক্সপ্রেসের একটা তৃতীয় শ্রেণির কামরায় সুভাষ চন্দ্রের সঙ্গে এক বৃহস্পতিবার দিন সাক্ষাত করেছেন।"[